wickkiey/tamil-wikipedia-chunked huggingface dataset:
# தெற்கு தெரு மச்சான்

## பாடல்கள்

இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் காளிதாசன் எழுதியிருந்தார்.  
| "எங்க தெற்குத் தெரு" | எஸ். ஜானகி, எஸ். பி. பாலசுப்பிரமணியம் |  |
| --- | --- | --- |
| "தென்னமரத் தோப்புக்குள்ளே" | எஸ். ஜானகி |  |
| "கோரப் பாய" | எஸ். ஜானகி, எஸ். பி. பாலசுப்பிரமணியம் |  |
| "லொக்கு.. இருமலு" | எஸ். பி. பாலசுப்பிரமணியம் |  |
| "ஏழேழு ஜென்ம பந்தம்" | எஸ். பி. பாலசுப்பிரமணியம் |  |
| "தண்டால் எடுங்கடா" | எஸ். பி. பாலசுப்பிரமணியம் |  |
| "ஏழேழு ஜென்ம பந்தம்" (பெண்குரல்) | எஸ். ஜானகி |  |
| "தென்னமரத் தோப்புக்குள்ளே" (சோடிப்பாடல்) | எஸ். ஜானகி, எஸ். பி. பாலசுப்பிரமணியம் |  |
| "மலையேறு மலையேறு" | மலேசியா வாசுதேவன், எஸ். ஜானகி | } |
# ஹரிவான்ஷ் லால் பூன்ஜா

**ஹரிவான்ஷ் லால் பூன்ஜா** (13 1910 அக்டோபர் , பிரித்தானியாவின் இந்தியாவில் (அல்லது பின்னர், பஞ்சாப்)-லக்னோ செப்டம்பர் 6, 1997, இந்தியா). இவர் பாப்பாஜி என்று அழைக்கப்பட்டார். இரமண மகரிசியின் *தன் விசாரனை* (Self Enquiry) முறையினை பின் பற்றி பின்பு அதனை போதித்து வந்துள்ளார்.
# ஹரிவான்ஷ் லால் பூன்ஜா

## வாழ்க்கை வரலாறு

பூன்ஜா சரஸ்வத் பிராமண குடும்பத்தில் பிறந்தவராவார். இப்போதுள்ள பாக்கிஸ்தானில், மேற்கு பஞ்சாப் மாகானத்தில், குஜ்ரன்வாலாவில் பிறந்தார். அவரது தாயார் சுவாமி ராம தீர்த்தா சகோதரி ஆவார்.
# ஹரிவான்ஷ் லால் பூன்ஜா

## இரமண மகரிசியுடன் சந்திப்பு

ஓரு நாள் அவர் லைலாபூரில் இருந்த போது ஓரு சாது அவரது வீட்டிற்கு வந்துள்ளார். அவரிடம் பூன்ஜா உங்களால் எனக்கு கடவுளை காட்ட இயலுமா, அல்லது எனக்கு கடவுளை காட்ட கூடியவரை காட்ட முடியுமா என்று வினவியுள்ளார். அதற்கு அந்த சாது தென்னிந்தியாவில் உள்ள திருவண்ணாமலையில் உள்ள இரமண மகரிசியை பார்க்குமாறு அறிவுறுத்தியுள்ளார்.  
1944ல் வாய்ப்பு கிடைத்தவுடன் அவர் திருவண்ணாமலை வந்து இரமண மகரிசி பார்த்து எனக்கு கடவுளைக் காட்ட முடியுமா என்று வினவினார். அதற்கு பின் வருமாறு பதிலளித்துள்ளார்:  
கடவுளை என்னால் காட்ட இயலாது, எனெனில் கடவுள் என்பவர் காணக்கூடிய பொருள் அல்ல கடவுள் என்பவர் உள்ளது. காணும் பொருளினை தேடுவதை விடுத்து தேடுபவர் யாரெனெக் காண் என்றார்.
# ஹரிவான்ஷ் லால் பூன்ஜா

## புத்தகங்கள்

-
# பங்காளி (திரைப்படம்)

**பங்காளி** என்பது கே. சுபாஷ் இயக்கத்தில் 1992ஆவது ஆண்டில் வெளியான ஒரு இந்தியத் தமிழ்த் திரைப்படமாகும். அதிரடி கலந்த நகைச்சுவைத் திரைப்படமான இதில் சத்யராஜ், பானுப்ரியா, கவுண்டமணி, மனோரமா ஆகியோர் முக்கிய கதாபாத்திரங்களில் நடித்திருந்தனர். இப்படத்தில் சத்யராஜ் இரு வேடங்களில் நடித்த இப்படத்திற்கு இளையராஜா இசையமைத்திருந்தார்.
# பங்காளி (திரைப்படம்)

## கதைச் சுருக்கம்

சத்யராஜ் இரு வேடங்களில் நடித்திருந்தார்.
# கோட்டயம் தொடருந்து நிலையம்

**கோட்டயம் தொடருந்து நிலையம்**, கேரளத்திலுள்ள கோட்டயத்தில் அமைந்துள்ளது. இது தென்னக இரயில்வேயின் கட்டுப்பாட்டில் உள்ளது. இங்கிருந்து புது தில்லி, மும்பை, சென்னை, பெங்களூர், ஐதராபாத்து, கோயம்பத்தூர், போப்பால், புனே, மங்களூர் போன்ற ஊர்களுக்கு தொடர்வண்டிப் போக்குவரத்து வசதி உண்டு.  
குமரகம், வாகமண், காஞ்சிரப்பள்ளி போன்ற தலங்களுக்கு செல்வோர் இங்கு இறங்கி செல்லலாம். சபரிமலைக்கு செல்வோரும் பயன்படுத்துகின்றனர்.
# பிஎஸ்என்எல் தொலைபேசி இணைப்பு முறைகேடு வழக்கு

**பிஎஸ்என்எல் தொலைபேசி இணைப்பு முறைகேடு வழக்கு** என்பது தயாநிதி மாறன் மத்திய அமைச்சராக இருந்தபோது (2004 - 2007 காலகட்டம்) பிஎஸ்என்எல் அதிவேக இணைப்புகளை தனது குடும்ப நிறுவனமான சன் டிவிக்கு பயன்படுத்தியதாக அவர்மீது தொடரப்பட்ட வழக்காகும். இந்திய அரசுக்கு 1.78 லட்சம் கோடி உரூபாய் இழப்பு ஏற்பட்டதாக இந்த வழக்கினைத் தொடர்ந்த சிபிஐ குற்றஞ்சாட்டுகிறது.
# பிஎஸ்என்எல் தொலைபேசி இணைப்பு முறைகேடு வழக்கு

## காலக்கோடு

- 12 ஆகஸ்ட் 2015 - முன் ஜாமீன் மனுவினை இரத்து செய்து சென்னை உயர் நீதிமன்றம் விடுத்திருந்த ஆணையை உச்ச நீதிமன்றம் நிறுத்தி வைத்தது.
# யாழ்ப்பாண இராச்சியப் போர்கள்

இக்கட்டுரையின் நோக்கத்துக்காக **யாழ்ப்பாண இராச்சியப் போர்கள்**, என்பது குடியேற்றவாதக் காலத்துக்கு முன்னர் யாழ்ப்பாண மன்னர் காலத்திலும், குடியேற்றவாதக் காலத்தில் பிரித்தானியர் யாழ்ப்பாணத்தைக் கைப்பற்றும் வரையில் இடம்பெற்ற போர்கள் பற்றியது ஆகும். யாழ்ப்பாண மன்னர் காலத்தில், தென்பகுதி இராச்சியமான கோட்டேயில் இருந்தும், பின்னர் இந்தியாவின் சில பகுதிகளில் காலூன்றியிருந்த போர்த்துக்கேயர் தரப்பில் இருந்தும் படையெடுப்புக்கள் நிகழ்ந்துள்ளன. போர்த்துக்கேயர் யாழ்ப்பாணத்தைக் கைப்பற்றிய பின்னர், அவர்களை வெளியேற்றும் நோக்குடன் தஞ்சாவூரில் இருந்தும், கண்டி இராச்சியத்தில் இருந்து படையெடுப்புக்கள் நிகழ்ந்தன. இறுதியில் ஒல்லாந்தர் யாழ்ப்பாணத்தின்மீது படையெடுத்து போர்த்துக்கேயரை வெளியேற்றினர். இதன் பின்னர் 140 ஆண்டுகளுக்குப் பின்னர் பிரித்தானியர் யாழ்ப்பாணத்தைத் தாக்கி அதனைக் கைப்பற்றினர்.
# யாழ்ப்பாண இராச்சியப் போர்கள்

## போர்களின் பட்டியல்

- கோட்டை இராச்சியத்தின் யாழ்ப்பாணப் படையெடுப்பு - 1449-50, 1453-54
- கனகசூரிய சிங்கையாரியனின் யாழ்ப்பாண மீட்புப் போர் - 1467
- போர்த்துக்கேயரின் யாழ்ப்பாணப் படையெடுப்பு முயற்சி (1544)
- போர்த்துக்கேயரின் முதலாவது யாழ்ப்பாணப் படையெடுப்பு - 1560
- போர்த்துக்கேயரின் இரண்டாவது யாழ்ப்பாணப் படையெடுப்பு - 1590
- போர்த்துக்கேயரின் மூன்றாவது யாழ்ப்பாணப் படையெடுப்பு - 1619
- போர்த்துக்கேயரை வெளியேற்றுவதற்கான தஞ்சாவூர்ப் படையெடுப்புக்கள் - 1619
- போர்த்துக்கேய யாழ்ப்பாணத்தின் மீதான கண்டியரசின் படையெடுப்பு -
- யாழ்ப்பாணத்தின் மீதான ஒல்லாந்தர் படையெடுப்பு - 1658
- யாழ்ப்பாணத்தைப் பிரித்தானியர் கைப்பற்றல் - 1796
# கோட்டை இராச்சியத்தின் யாழ்ப்பாணப் படையெடுப்பு

**கோட்டே இராசதானியின் யாழ்ப்பாணப் படையெடுப்பு** என்பது, 1450 ஆம் ஆண்டில் கோட்டே இராச்சியத்தின் சார்பாகச் செண்பகப்பெருமாள் யாழ்ப்பாண அரசின் மீது நடத்திய படையெடுப்பைக் குறிக்கும். தொடர்ந்து இடம்பெற்ற போரில் அக்காலத்தில் யாழ்ப்பாணத்தை ஆண்ட கனகசூரிய சிங்கையாரியன் போரில் தோல்வியுற, யாழ்ப்பாணம் கோட்டே அரசின் ஆட்சியின் கீழ் வந்தது. கோட்டே அரசன் ஆறாம் பராக்கிரமபாகுவின் வளர்ப்பு மகனான செண்பகப்பெருமாளே கோட்டே அரசின் பிரதிநிதியாக யாழ்ப்பாணத்தை நிர்வாகம் செய்தான்.
# கோட்டை இராச்சியத்தின் யாழ்ப்பாணப் படையெடுப்பு

## படையெடுப்பின் பின்னணி

15ம் நூற்றாண்டில் யாழ்ப்பாண அரசு வலிமை பெற்று விளங்கியது. பாக்கு நீரிணைப் பகுதியில் கடல் ஆதிக்கமும், மன்னர்ப் பகுதியில் முத்துக்குளிப்பு உரிமையும் பெற்றிருந்த யாழ்ப்பாண அரசுக்குக் குறிப்பிடத்தக்க வருவாய் கிடைத்தது. தெற்கே புத்தளம் வரை யாழ்ப்பாண அரசின் ஆதிக்கம் இருந்தது. இக்காலத்தில், யாழ்ப்பாண அரசு தென்னிலங்கை அரசுகளின் மீது செல்வாக்குச் செலுத்தக்கூடிய நிலையிலும் இருந்தது. தென்னிந்தியாவில் விசயநகர ஆதிக்கம் ஏற்பட்டபோது, பாக்கு நீரிணையில் அவர்களின் ஆதிக்கம் ஏற்பட்டது. இதனால், யாழ்ப்பாண அரசின் வருமானம் வீழ்ச்சியுற்றதுடன், விசயநகரப் பேரரசுக்குத் திறை செலுத்த வேண்டிய நிலைமையும் உருவானது. இந்தப் பொருளாதார வீழ்ச்சி யாழ்ப்பாண அரசின் வலிமையைப் பெருமளவுக்குக் குறைத்துவிட்டது. இதே காலப்பகுதியில் வலிமை குன்றியிருந்த தென்னிலங்கை அரசு, ஆறாம் பராக்கிரபாகுவின் ஆட்சியின் கீழ் வலிமை பெறலாயிற்று.  
ஆறாம் பராக்கிரமபாகுவுக்கு ஆண் வாரிசு இல்லை. இதனால், மலையாள நாட்டிலிருந்து வந்து கோட்டை இராச்சியத்தில் பணிபுரிந்து வந்தவனும், போர்க்கலைகளில் வல்லவனுமான பணிக்கன் ஒருவனுக்கும், சிங்கள அரச குலத்துப் பெண்ணொருத்திக்கும் பிறந்த இரண்டு ஆண் பிள்ளைகளைப் பராக்கிரமபாகு வளர்ப்புப் பிள்ளைகளாக ஏற்றுக்கொண்டதாகச் சொல்லப்படுகிறது. திறமை கொண்ட வீரர்களாக வளர்ந்த இவர்களில் மூத்தவனே சிங்களத்தில் *சப்புமால் குமாரயா* என அழைக்கப்படும் செண்பகப் பெருமாள். ஆறாம் பரக்கிரமபாகு, தனது மகள் வழிப் பிறந்தவனான செயவீரன் என்பவனை தனக்குப் பின் அரசனாக்க எண்ணினான். இதற்கு செண்பகப் பெருமாள் தடையாக இருக்கக்கூடும் என்பதை உணர்ந்த அரசன், அமைச்சர்களின் ஆலோசனைப்படி, செண்பகப் பெருமாளைக் கோட்டை இராச்சியத்துக்கு வெளியே அனுப்ப முடிவு செய்தான். இதற்கு இணங்க யாழ்ப்பாண அரசின் மீது படையெடுத்துச் செல்லுமாறு செண்பகப் பெருமாளுக்குப் பணித்தான்.
# கோட்டை இராச்சியத்தின் யாழ்ப்பாணப் படையெடுப்பு

## படையெடுப்பு

செண்பகப் பெருமாளின் யாழ்ப்பாணப் படையெடுப்பு இரண்டு கட்டங்களாக இடம்பெற்றது. முதலில் யாழ்ப்பாண அரசின் கீழ் இருந்த அதன் தென்பகுதிப் பெருநிலப் பரப்பில் அமைந்திருந்த வன்னிச் சிற்றரசுகளைத் தாக்கிவிட்டுக் கோட்டை இராச்சியத்துக்கு மீண்டான். மீண்டும் இரண்டாவது தடவையாக வட பகுதி நோக்கிப் படையெடுத்துச் சென்ற அவன், கடுமையான போருக்குப் பின்னர் யாழ்ப்பாணத்தைக் கைப்பற்றிக்கொண்டான். இப்போரில் அக்காலத்தில் யாழ்ப்பாணத்தை ஆண்ட கனகசூரிய சிங்கையாரியனுக்கு என்ன நடந்தது என்பதை, இப் போர் பற்றிக் கூறும் சிங்கள நூல்கள் குறிப்பிடவில்லை. அவன் இறந்திருக்கலாம் என்றும் சில அறிஞர்கள் கருதுகிறார்கள். ஆனால், அவன் தனது மனைவி, மக்களுடன் திருக்கோவிலூருக்குத் தப்பிச் சென்றதாக வைபவமாலை கூறுகிறது.
# கோட்டை இராச்சியத்தின் யாழ்ப்பாணப் படையெடுப்பு

## போரின் தாக்கங்கள்

யாழ்ப்பாணத்தை வென்ற செண்பகப் பெருமாள் கோட்டை இராச்சியத்துக்கு மீண்டான். ஆறாம் பராக்கிரமபாகு, கோட்டை இராச்சியத்தின் சார்பாளனாக யாழ்ப்பாணத்தை ஆளும்படி பணித்து செண்பகப் பெருமாளை மீண்டும் யாழ்ப்பாணத்துக்கே அனுப்பினான்.  
இந்த நிகழ்வு, யாழ்ப்பாண இராச்சியத்தின் மீது ஏற்பட்ட தாக்கங்கள் குறித்துப் பல்வேறுபட்ட கருத்துக்கள் உள்ளன. குறிப்பாக, இப்போருக்குப் பின்னரே யாழ்ப்பாண அரசின் தலைநகரம், சிங்கைநகரில் இருந்து நல்லூருக்கு மாற்றப்பட்டதாகச் சில வரலாற்றாளர்கள் கருதுகின்றனர். வைபவமாலையில் உள்ள தனிப்பாடல் ஒன்று, புவனேகவாகுவே நல்லூர் நகரையும், நல்லூர்க் கந்தசாமி கோயிலையும் கட்டுவித்ததாகக் கூறுகிறது. நல்லூர்க் கோயில் கட்டியமும் நல்லூரைக் கட்டியவனாக சிறீசங்கபோதி புவனேகவாகு என்பவனையே குறிப்பிடுகிறது. செண்பகப் பெருமாள் பிற்காலத்தில் கோட்டை இராச்சியத்தின் மன்னனாக முடிசூட்டிக் கொண்ட பின்னர் அவன் சிறீசங்கபோதி புவனேகவாகு என அழைக்கப்பட்டான் என்பது குறிப்பிடத்தக்கது. இதற்கு மாறாக நல்லூர் யாழ்ப்பாண அரசின் தொடக்ககாலத்தில் இருந்தே தலைநகராக இருப்பதாகவும், நல்லூரும், சிங்கைநகரும் ஒன்றே என்ற கருத்தும் பல ஆய்வாளரிடையே நிலவுகிறது.  
இதை விட, இப்போருடன் ஆரியச்சக்கரவர்த்தி வம்ச அரசாட்சி முடிவுக்கு வந்துவிட்டதாகவும், பின்னர் வந்த அரசர்கள் எவரும் ஆரியச்சக்கரவர்த்தி என்னும் பட்டப்பெயரைக் கொண்டிருக்கவில்லை என்று சிலர் வாதிடுகின்றனர்.
# பாரதிய கிசான் சங்கம்

**பாரதிய கிசான் சங்கம்** (Bharatiya Kisan Sangh) (**BKS**), (மொழிபெயர்ப்பு: **இந்திய விவசாயிகள் சங்கம்**), ராஷ்டிரிய சுயம்சேவாக் சங்கத்த்தின் இணைப்பு பெற்ற இந்திய விவசாயிகள் அமைப்பாகும். பாபுராவ் தெங்காடியின் வழிகாட்டுதலின் பேரில், *பகு சாகிப் பாஸ்குடே* என்பவரால் 1978ஆம் ஆண்டில் அரசியல் சார்பற்ற அமைப்பாக, பாரதிய கிசான் சங்கத்தை மத்தியப்பிரதேசத்தில் பதிவு அமைக்கப்பட்டது. அனைத்து இந்திய மாநிலங்களில் இதன் கிளைகள், இரண்டு கோடி விவசாய உறுப்பினர்களைக் கொண்டுள்ளது. 2005இல் பாரதிய கிசான் சங்கத்தின் பொதுச்செயலராக பிரபாகர கேல்கரும், தலைவராக அனிருத்தர முர்குடே என்பவரும் செயல்படுகின்றனர்.
# பாரதிய கிசான் சங்கம்

## சங்க நடவடிக்கைகள்

- இந்திய வேளாண்மை கட்டமைப்பை வலுப்படுத்த 20 பில்லியன் டாலர் ஒதுக்க, மார்ச் 2005 அன்று இந்திய அரசை வலியுறுத்தியது.
- பாரதிய ஜனதா கட்சி ஆளும் குஜராத் மாநிலத்தின் சௌராட்டிர தீபகற்பத்தில் விவசாயிகள் உற்பத்தி செய்த பருத்திக்கு போதிய ஆதார விலை நிர்ணயிக்கக் கோரி அரசுக்கு எதிராக போராட்டம் நடத்தினர்.
- 13 செப்டம்பர் 2013 அன்று இந்தியா முழுவதிலிருந்து ஒன்றை இலட்சம் விவசாயிகளைத் திரட்டி பேரணியை நடத்தி, லால் லீலா மைதானத்தில் நிறைவுக் கூட்டம் நடத்தினர்.
# பாரதிய கிசான் சங்கம்

## பாரதிய ஜனதா கட்சியின் பிற அணிகள்

- மாணவர் அணி
- இளைஞர் அணி
- மகளிர் அணி
- தொழிலாளர் அணி
- சிறுபான்மையினர் அணி
# தென் சீனப் புலி

## வெளி இணைப்பு

- Species portrait *Panthera tigris* and short portrait *P. t. amoyensis*; IUCN/SSC Cat Specialist Group
- Save China's Tiger homepage, information regarding the rewilding project
- A video of the rare South China tiger hunting, the tigress in this video is from the Save China's Tiger re-wilding project
- National Geographic article documenting Save China's Tiger project
- A video of a South China tiger named Hope tackling a blesbuck
# அப்னர் கோட்டை

**அப்னர் கோட்டை** (*Upnor Castle*) இங்கிலாந்தின் கென்ட் மாவட்டத்தின் மெட்வே பகுதியில் முதலாம் எலிசபத்து இராணியின் கட்டளையால் கி.பி. 1559 இல் கட்டப்பட்ட ஒரு கோட்டையாகும். 1623 இல் இந்தக் கோட்டையில் பல்வேறு அளவுகளில், 23 வகையான துப்பாக்கிகள் வைக்கப்பட்டிருந்தன. 1667 டச்சுத் தாக்குதலை இந்தக் கோட்டையிலிருந்து சமாளிக்க முடியாமல் பல போர்க்கப்பல்கள் சேதமாகின. டச்சுக்காரர்கள் அரச சார்லசு என்ற கப்பலை சிறைப்பிடித்து ஒல்லாந்து நாட்டிற்கு எடுத்து சென்றனர். டச்சுத் தோல்வியை அடுத்து, கோட்டையைப் பலப்படுத்த அதே ஆண்டில் அரச உத்தரவு பிறப்பித்தது. டச்சு ஆதிக்கத்திற்குப் பிறகு 1668 இல், நூற்றுக்கணக்கான பீப்பாய்களில் வெடிமருந்துகள் சேமித்து வைக்கும் கிடங்காக இந்த கோட்டை மாற்றப்பட்டது.
# வைனைல்

வேதிக் கட்டமைப்பு]]  
வேதியியலில், **வைனைல்** அல்லது **வினைல்** (*Vinyl*) அல்லது **எத்தீனைல்** (*Ethenyl*) என்பது −CH=CH<sub>2</sub> என்ற கட்டமைப்பைக் கொண்ட ஓர் அற்கீனைல் தொழிற்பாட்டுக் கூட்டம் ஆகும். எத்தீன் மூலக்கூற்றிலிருந்து (H<sub>2</sub>C=CH<sub>2</sub>) ஒரு நீரிய அணு அகற்றப்பட, வைனைல் தொழிற்பாட்டுக் கூட்டம் கிடைப்பதாகக் கருதலாம்.  
தொழின்முறை முக்கியத்துவம் பெற்ற வைனைல் சேர்மமான பொலிவைனைல் குளோரைட்டும் வைனைல் என்றே பொதுவாக அழைக்கப்படுகின்றது.  
ஆக்கப்பட்ட சதுரங்கப்பலகை]]
# வைனைல்

## வைனைல் பல்பகுதியங்கள்

| ஒருபகுதியம் | பல்பகுதியம் |
| --- | --- |
| வைனைல் குளோரைடு | பொலிவைனைல் குளோரைடு |
| வைனைல் அசற்றேற்று | பொலிவைனைல் அசற்றேற்று |
| தைரீன் | பொலித்தைரீன் |
# வைனைல்

## தாக்கங்கள்

பொதுவாக, வைனைல் ஏலைடுகளில் கருநாட்டப் பதிலீட்டுத் தாக்கங்கள் நடைபெறுவதில்லை. ஆயினும், கிறினாட்டின் வினைப்பொருளுடன் வைனைல் ஏலைடுகள் தாக்கமடையும்.
# வைனைல்

## இதனையும் பார்க்க

- பென்சைல்
# இலித்தியம் பெராக்சைடு

**இலித்தியம் பெராக்சைடு** (Lithium peroxide) என்பது Li<sub>2</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்துடன் உள்ள இத்திண்மம் நீருறிஞ்சா தன்மையுடன் காணப்படுகிறது. குறைவான அடர்த்தியின் காரணமாக இலித்தியம் பெராக்சைடு விண்கலங்களில் உள்ள வளிமண்டல கார்பன் டை ஆக்சைடை நீக்க உதவுகிறது.  
:LiOH.H<sub>2</sub>O + H<sub>2</sub>O<sub>2</sub> → LiOOH·H<sub>2</sub>O + H<sub>2</sub>O  
இந்த இலித்தியம் ஐதரோ பெராக்சைடும் கூட இலித்தியம் பெராக்சைடு ஒருபெராக்சோநீரேற்று முந்நீரேற்று என விவரிக்கப்படுகிறது (Li<sub>2</sub>O<sub>2</sub>•H<sub>2</sub>O<sub>2</sub>•3H<sub>2</sub>O). இம்முந்நீரேற்று வடிவச் சேர்மத்தை நீர்நீக்கம் செய்தால் நீரிலியான பெராக்சைடு உப்பு கிடைக்கிறது.  
:2 LiOOH·H<sub>2</sub>O → Li<sub>2</sub>O<sub>2</sub> + H<sub>2</sub>O<sub>2</sub> + 2 H<sub>2</sub>O
# இலித்தியம் பெராக்சைடு

## வினைகள்

450 பாகை செல்சியசு வெப்பநிலையில் Li2O2 சிதைவடைந்து இலித்தியம் ஆக்சைடைக் கொடுக்கிறது.  
:2 Li<sub>2</sub>O<sub>2</sub> → 2 Li<sub>2</sub>O + O<sub>2</sub>  
எக்சு கதிர் படிகவுருவியல் ஆய்வு மற்றும் அடர்த்தி செயல்பாட்டுக் கோட்பாட்டு ஆய்வுகளின் வழியாக திண்மநிலை இலித்தியம் பெராக்சைடின் கட்டுமான அமைப்பு கண்டறியப்பட்டது. ஈத்தேன் அமைப்புக்கு நேரெதிரான " Li<sub>6</sub>O<sub>2</sub> துணை அலகுகளில் O-O பிணைப்பு நீளம் 1.5 Å கொண்டதாக இச்சேர்மம் காணப்படுகிறது.
# இலித்தியம் பெராக்சைடு

## பயன்கள்

எடை முக்கியத்துவம் பெறும் இடங்களில் இலித்தியம் பெராக்சைடும் முக்கியத்துவம் பெறுகிறது. உதாரணமாக விண்கலங்களில் உள்ள கார்பன் டை ஆக்சைடை உறிஞ்சி ஆக்சிசனை வெளியேற்றி காற்றைத் தூய்மைப்படுத்த இலித்தியம் பெராக்சைடு உதவுகிறது.  
:2 Li<sub>2</sub>O<sub>2</sub> + 2 CO<sub>2</sub> → 2 Li<sub>2</sub>CO<sub>3</sub> + O<sub>2</sub>  
இலித்தியம் ஐதராக்சைடு உறிஞ்சும் அளவைவிட அதிகமான கார்பன் டை ஆக்சைடை உறிஞ்சுகிறது என்பதுடன் வினையில் ஆக்சிசனை வெளிவிடுகிறது , மற்ற காரவுலோக பெராக்சைடுகள் போல இல்லாமல் நீரை உறிஞ்சாமலும் இருக்கிறது என்பது போன்ற காரணங்கள் இதன் கூடுதல் சிறப்பாகும்.  
முன்னோடி இலித்தியம் காற்று மின்கலன்களில் இலித்தியம் பெராக்சைடின் பின்னோக்கு வினை அடிப்படையாக இருக்கிறது. வளிமண்டலத்தில் உள்ள ஆக்சிசனைப் பயன்படுத்தி, இருப்பிலிருக்கும் ஆக்சிசனை வெளியேற்றி மின்கலனின் அளவையும் எடையையும் காப்பதில் பின்னோக்கு வினை பயனாகிறது  
காற்று உட்புகும் சூரிய மின்கலன்களுடன் இணைந்த இலித்தியம் காற்று மின்கலன்களின் வெற்றியை ஒகையோ மாநிலப் பல்கலைக்கழகம் சமீபத்தில் அறிவித்துள்ளது. ஒரு கருவியில் இரண்டு செயல்பாடுகள் ( சூரிய மின்கலன்) தனித்தனி கருவிகளைக் காட்டிலும் சிக்கனமாகவும் செயல்திறனுடனும் இருக்குமென எதிர்பார்க்கப்படுகிறது.
# சண்டி வீரன் (திரைப்படம்)

***சண்டி வீரன் *** (*Chandi Veeran*) 2015 இல் வெளியான ஓர் இந்தியத் தமிழ்த் திரைப்படமாகும். இத்திரைப்படத்தின் இயக்குநர் சற்குணம்; தயாரிப்பாளர் பாலா. அதர்வா, ஆனந்தி முக்கிய கதாபாத்திரங்களில் நடித்துள்ளனர்.
# சண்டி வீரன் (திரைப்படம்)

## நடிகர்கள்

- அதர்வா
- ஆனந்தி
- லால்
- அஷ்வின் ராஜா
# உடன் பிறப்பு (திரைப்படம்)

***உடன் பிறப்பு*** என்பது 1993ஆம் ஆண்டில் ஆகத்து மாதம் 15 ஆம் தேதியன்று வெளியான தமிழ்த் திரைப்படமாகும். பி. வாசு இயக்கிய இத்திரைப்படத்தில் சத்யராஜ், ரகுமான், சுகன்யா, கஸ்தூரி ஆகியோர் முக்கிய கதாபாத்திரங்களில் நடித்திருந்தனர். ராமநாதன் தயாரிப்பில், இளையராஜா இசையமைப்பில் கவிஞர் வாலி பாடல்களை எழுதினார். இத்திரைப்படம் 1993 ஆகஸ்டு 15 அன்று வெளியானது.
# உடன் பிறப்பு (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார். "சாமி வருது" என்ற பாடல் பிரபலமான பாடலாகும். விநாயக சதுர்த்தி விழாவின் போது வழக்கமாக ஒலிபரப்பப்படுகிறது.  
| "அம்மம்மா" | சித்ரா, மனோ | 4:56 |  |
| --- | --- | --- | --- |
| "நான் பிறந்தது தனியா" | எஸ். பி. பாலசுப்பிரமணியம் | 5:08 |  |
| "நன்றி சொல்லவே உனக்கு" | எஸ். பி. பாலசுப்பிரமணியம், சுவர்ணலதா | 5:00 |  |
| "புதுசா ஒரு" | கே. எஸ். சித்ரா, மலேசியா வாசுதேவன், மனோ | 5:03 |  |
| "சாமி வருது." | மனோ, எஸ். பி. பாலசுப்பிரமணியம் | 5:08 |  |
| "சோழர்குல" | இளையராஜா, எஸ். பி. பாலசுப்பிரமணியம் | 5:02 | } |
# புது மனிதன்

**புது மனிதன்** 1991ஆவது ஆண்டில் மணிவண்ணன் இயக்கத்தில் வெளியான தமிழ்த் திரைப்படமாகும். சத்யராஜ், பானுப்ரியா, சரத்குமார் ஆகியோர் முக்கிய கதாபாத்திரங்களில் நடித்த இத்திரைப்படம் தேவாவின் இசையமைப்பில் உருவான திரைப்படமாகும். இது 1991 மார்ச் 22 அன்று வெளியானது.
# புது மனிதன்

## பாடல்கள்

இத்திரைப்படத்திற்கு தேவா இசையமைத்திருந்தார்.  
| "அங்கம் உனதங்கம்" | எஸ். பி. பாலசுப்பிரமணியம், கே. எஸ். சித்ரா | வைரமுத்து | 5:49 |  |
| --- | --- | --- | --- | --- |
| "நிலவுக்கு தாலாட்டு" | எஸ். ஜானகி | நா. காமராசன் | 4:53 |  |
| "ஒத்துடா ஒத்துடா" | மலேசியா வாசுதேவன், கோவை கமலா | காளிதாசன் | 5:32 |  |
| "வலைக்கு தப்பிய மீனு" | கே. ஜே. யேசுதாஸ் | வைரமுத்து | 4:34 |  |
| "தினம் தினம்" | எஸ். ஜானகி | முத்துலிங்கம் | 4:30 |  |
| "ஏலேலங்குயிலே" | கே. எஸ். சித்ரா | வைரமுத்து | 4:21 | } |
# தேவி அகில்யாபாய் ஓல்கர் வானூர்தி நிலையம்

**தேவி அகில்யாபாய் ஓல்கர் வானூர்தி நிலையம்**, இந்தோரில் உள்ளஒரு பொது மக்கள் பயன்படுத்தக்கூடிய வானூர்திநிலையாமாகும். மத்தியப் பிரதேசத்தின் உள்ள இவ்வானூர்தி நிலையம் இந்தோருக்கு 8 கி.மீ.. மேற்கே அமைந்துள்ளது. இந்தியவானூர்திநிலையங்கள்ஆணையத்தின்கணக்குப்படி,இதுஇந்தியவானூர்திநிலையங்களின்தரவரிசைப்படி, வானூர்திகள் மேலாண்மையிலும், பராமரிப்பிலும்இந்திய அளவில் 20-வது இடத்தில்உள்ளது.  
இவ்வானூர்தி நிலையத்திற்கு, மராட்டியப்பேரரசின்ஓல்கர்வம்சத்தைச்சார்ந்தபேரரசிஅகில்யாபாய்ஓல்கர்நினைவால்பெயர்சூட்டப்பட்டுள்ளது.  
2008 முதல் ஹஜ்புனிதபயனத்திற்குஇந்தோரிலிருந்து செல்பவர்கள்இவ்வானூர்திநிலையத்தைபயன்படுத்திவருகின்றனர்.
# தேவி அகில்யாபாய் ஓல்கர் வானூர்தி நிலையம்

## வரலாறு

ஓல்கர் அரசு, நெவில் வின்சென்ட் உடனும் டாடா குழுமத்தினருடனும் கூட்டாய்வு செய்து, பிசாசன் இடத்தில் வானூர்தி நிலையம் அமைக்க 1935-ம் ஆண்டு முடிவு செய்தனர். இந்தோரிலிருந்துகுவாலியர்Aவரையிலுமானவானூர்திசேவைசூலை 1948-ல்துவங்கியது.ஏப்ரல் 1950-ம்ஆண்டுமத்திய நிதி மேலாண்மை அடிப்படையில் இவ்வானூர்திநிலையம்இந்தியஅரசிடம்ஒப்படைக்கப்பட்டது.பெரிய வானூர்திகள் பயனிப்பதற்கு ஏதுவாக 1966-ம் ஆண்டு 5600 அடிகள் கொண்ட புதிய வானூர்தி தளம் 15 இலட்சம் செலவில் உருவாக்கப்பட்டது. இரவு நேரங்களில் தரையிறங்குவதற்கும் வழிவகை செய்யப்பட்டது.
# கனகசூரிய சிங்கையாரியனின் யாழ்ப்பாண மீட்புப் போர்

**கனகசூரிய சிங்கையாரியனின் யாழ்ப்பாண மீட்புப் போர்** என்னும் இக்கட்டுரை, 1450ல் கோட்டை இராச்சியத்தின் படைகளிடம் தோல்வியுற்றுத் தப்பிச்சென்ற யாழ்ப்பாண அரசன் கனகசூரிய சிங்கையாரியன், 17 ஆண்டுகளின் பின்னர் மீண்டும் யாழ்ப்பாணத்தைக் கைப்பற்றுவதற்காக நடத்திய போரைக் குறிக்கும். இப்போர் 1467ல் இடம்பெற்றது.
# கனகசூரிய சிங்கையாரியனின் யாழ்ப்பாண மீட்புப் போர்

## பின்னணி

தோல்வியுற்ற யாழ்ப்பாணத்து அரசன், மனைவி, பிள்ளைகளுடன் தமிழ்நாட்டில் உள்ள திருக்கோவிலூருக்குத் தப்பிச் சென்றதாக யாழ்ப்பாண வைபவமாலை கூறுகிறது. சில பிற்பட்ட சிங்கள மூலங்களை அடிப்படையாகக் கொண்டு கனகசூரிய சிங்கையாரியன் போரில் இறந்துவிட்டதாகச் சிலர் கருதினாலும், வைபவமாலையினதும், வேறு சான்றுகளினதும் அடிப்படையில் அரசன் தப்பியோடினான் என்பதே பெரும்பான்மைக் கருத்தாக உள்ளது.  
யாழ்ப்பாண வைபவமாலைக் கூற்றுப்படி, திருக்கோவிலூர் சென்ற கனகசூரியன், தனது இரண்டு ஆண் மக்களையும், கல்வி கற்பதற்காகத் திருக்கோவிலூரில் அரச குடும்பத்தினரிடம் சேர்ப்பித்து, தனது மனைவியுடன், காசி முதலிய தலங்களுக்கு யாத்திரை சென்றான். பல ஆண்டுகளுக்குப் பின்னர் திரும்பிவந்த அரசன், போர்க்கலையிலும், கல்வியிலும் சிறந்தவர்களாகவும், இழந்த இராச்சியத்தை மீட்பதில் அக்கறை கொண்டவர்களாகவும் இருப்பதைக் கண்டு மகிழ்ந்தான். அங்கிருந்து எல்லோருமாக மதுரைக்குச் சென்று, பாண்டிநாட்டுச் சிற்றரசர்களிடம் இருந்து ஆயுதங்களும் படைகளும் பெற்றுக்கொண்டு போருக்கு ஆயத்தமானார்கள்.  
கோட்டை இராச்சியத்தில் 1460களின் பிற்பகுதியில் இடம்பெற்ற நிகழ்வுகளும், கனகசூரிய சிங்கையாரியன் மீண்டும் யாழ்ப்பாணத்தைக் கைப்பற்றுவதற்கான சூழ்நிலைகளை உருவாக்கின. ஆறாம் பராக்கிரமபாகு 1467ல் இறக்குமுன்னர், தனது மகள் வழிப் பேரன் செயவீர பரக்கிரமபாகுவுக்கு முடிசூட்டினான். இதை அறிந்த செண்பகப் பெருமாள், யாழ்ப்பாணத்தில் இருந்த தனது படைகளைத் திரட்டிக்கொண்டு, கோட்டை இராச்சியத்தின்மீது படையெடுத்து அதனைக் கைப்பற்றிக்கொண்டு சிறீசங்கபோதி புவனேகவாகு என்னும் பெயருடன் அரியணையில் அமர்ந்தான். இதைத் தொடர்ந்து கோட்டை இரச்சியத்தில் கலகங்கள் ஏற்பட்டதால் அவன் உடைய முழுக் கவனத்தையும் அங்கேயே செலுத்தவேண்டி ஏற்பட்டது.
# கனகசூரிய சிங்கையாரியனின் யாழ்ப்பாண மீட்புப் போர்

## கனகசூரியன் யாழ்ப்பாணத்தை மீளக் கைப்பற்றுதல்

செண்பகப் பெருமாள் பற்றியோ, கோட்டை இராச்சியத்து நிகழ்வுகள் பற்றியோ வைபவமாலை எதுவும் குறிப்பிடவில்லை. மாறாக, விசயவாகு என்னும் சிங்களவன் தானே அரசன் எனத் தலைப்பட்டுப் 17 ஆண்டுகள் அரசாண்டதாகக் குறிப்பிடுகிறது. படைகளுடன் யாழ்ப்பாணத்துக்கு வந்த கனகசூரியனும் அவனது மகன்களும், விசயவாகு எதிர்பாராதவகையில், மேற்கு வாசல் வழியாக நல்லூருக்குள் நுழைந்ததாகவும், அங்கே கடுஞ் சண்டை இடம்பெற்று விசயவாகு கொல்லப்பட்டான் என்பதும் வைபவமாலையின் கூற்று. விசயபாகு என்பவன், செண்பகப் பெருமாள் கோட்டைக்குச் செல்வதற்கு முன்பு, யாழ்ப்பாணத்தை ஆள நியமிக்கப்பட்டவன் ஆகலாம். என்ற கருத்தும் உண்டு.
# கனகசூரிய சிங்கையாரியனின் யாழ்ப்பாண மீட்புப் போர்

## போரின் விளைவுகள்

இப்போரின் முக்கியமான விளைவு, யாழ்ப்பாணம் கோட்டை இராச்சியத்தின் பிடியில் இருந்து விடுபட்டு மீண்டும் தமிழ் மன்னர்களின் ஆளுகைக்குள் வந்தது எனலாம். அத்துடன், போருக்குப் பின்னர், கோட்டை இராச்சியத்துக்கு ஆதரவாக இருந்தவர்கள் மீது கடுமையான நடவடிக்கைகள் எடுக்கப்பட்டன. பல சிங்களக் குடிகள் யாழ்ப்பாணத்தை விட்டு நீங்கிக் கண்டி, கோட்டை போன்ற இராச்சியப் பகுதிகளில் குடியேறின. சிலர் கருதுவதுபோல் ஆரியச்சக்கரவர்த்தி வம்சத்தின் ஆட்சி முடிந்து போயிருந்தால், புதிய அரச மரபின் தொடக்கமாகவும் இது இருக்கக்கூடும்.
# கட்டீல்

**கட்டீல்** அல்லது **கட்டீலு** (Kateel or Kateelu), (துளு/கன்னடம்: ಕಟೀಲು) கர்நாடகம் மாநிலத்தின் தட்சின கன்னடம் மாவட்டத்தில் அமைந்த கோயில் நகரமாகும். பெங்களூரிலிருந்து 347 கி.மீ தொலைவிலும், மங்களூரிலிருந்து 29 கி.மீ தொலைவிலும், உடுப்பியிலிருந்து 45 கி.மீ தொலைவிலும் அமைந்துள்ளது. கட்டீலில் ஓடும் *நந்தினி ஆற்றங்கரை* தீவின் நடுவில் அமைந்த **துர்கா பரமேஸ்வரி கோயில்** புகழ்பெற்றது.
# கட்டீல்

## பெயர்க்காரணம்

துளு மொழியில் *கட்டி* எனும் சொல்லிற்கு *நடுவில்* என்றும், *இல்* என்பதற்கு *நிலப்பரப்பு* என்று பொருள். கனககிரி மலையில் பிறக்கும் *நந்தினி ஆறு* கடலில் கலக்கும் நடுவே அமைந்த இடம் என்பதால் கட்டீல் எனப்படுகிறது.
# நந்தகுமார் சட்டமன்ற தொகுதி

**நந்தகுமார்** (*Nandakumar*) என்பது இந்தியாவின் மேற்கு வங்காளம் மாநிலத்திலிருக்கும் தம்லுக் நாடாளுமன்ற தொகுதிக்குள் 2011 ஆம் ஆண்டு உருவாக்கப்பட்ட ஒரு சட்டமன்றத் தொகுதி ஆகும்.. தொகுதி மறுசீரமைப்பின்படி நர்கத் தொகுதி இல்லாமற்போனது. நந்தகுமார் சட்டமன்ற தொகுதியில் 2011 ஆம் ஆண்டு நடந்த தேர்தலில் திரிணமூல் காங்கிரசைச் சேர்ந்த சுகுமார் தே 50.94 சதவிகித வாக்குகள் பெற்று வெற்றி பெற்றார்.
# சுமாத்திரா புலி

**சுமாத்திரா புலி** (*Sumatran tiger*; *Panthera tigris sumatrae*) என்பது இந்தோனேசியாவின் சுமாத்திரா தீவை வாழ்விடமாகக் கொண்ட அரிதான புலித் துணையினமாகும்.  
1998 இல் புலிகளின் எண்ணிக்கை 441 - 679 ஆகக் காணப்பட்டதால் இவை பன்னாட்டு இயற்கைப் பாதுகாப்புச் சங்கத்தினால் மிக அருகிய இனமாக வகைப்படுத்தப்பட்டது. இவற்றின் பெருக்கம் குறைந்து காணப்படுகின்றது.
# இந்தோசீனப் புலி

**இந்தோசீனப் புலி** (*Indochinese tiger*; *Panthera tigris corbetti*) என்பது தென்கிழக்காசியாவின் இந்தோசீனப் பகுதியில் காணப்படும் புலித் துணையினமாகும். 2007 இல் இதன் எண்ணிக்கை 1,500 இற்கும் குறைவாகக் காணப்பட்டது. இதனால் பன்னாட்டு இயற்கைப் பாதுகாப்புச் சங்கம் இவற்றை அருகிய இனமாக வகைப்படுத்தியது. இவை வாழும் எல்லைப் பகுதியில் மட்டுப்படுத்தப்பட்ட அனுமதி இருப்பதால், எண்ணிக்கையில் சிறு ஏற்றத்தாழ்வு இருக்கலாம்.
# முத்துப்பட்டி பாறை ஓவியங்கள்

**முத்துப்பட்டி பாறை ஓவியங்கள்**, மதுரைக்கு அண்மையில் உள்ள முத்துப்பட்டி அல்லது கரடிப்பட்டி என்று அழைக்கப்படும் ஊரில் உள்ள சிறிய மலையொன்றின் குகை ஒன்றில் காணப்படும் தொன்மையான ஓவியங்களைக் குறிக்கும். பாறைச் சுவர்களில் வரையப்பட்டிருந்த ஓவியங்களிற் பல காலத்தின் நிமித்தம் அழிந்துவிட்டன, சில ஓவியங்களே இன்று எஞ்சியுள்ளன.
# முத்துப்பட்டி பாறை ஓவியங்கள்

## வடிவங்கள்

இங்குள்ள ஓவியங்களுள் ஒன்று ஒரு மனித உருவம் ஆகும். சிவப்பு நிறத்தில் கோட்டுருவமாக வரையப்பட்டுள்ள இந்த உருவம் வட்டவடிவமான மிகச் சிறிய தலையையும், ஒற்றைக் கோட்டினால் அமைந்த கழுத்தையும், அகன்ற உடம்பையும் பருத்த இரண்டு கால்களையும் கொண்டுள்ளது. உடலின் இரு பக்கங்களிலும் உள்ள கைகள் ஒற்றைக் கோட்டினால் வரையப்பட்டுள்ளன. உடலிலும், கால்களிலும் அவற்றுக்குக் குறுக்காக வரிவரியாகக் கோடுகள் காணப்படுகின்றன. இந்த உருவத்தை விட, இதற்கு அருகே மேலும் சிறிய மனித உருவங்களைக் குறிக்கும் ஓவியங்கள் சிவப்பு நிறக் கோட்டுருவங்களாக வரையப்பட்டுள்ளன. ஆனால் இவை தெளிவாக இல்லை.
# முத்துப்பட்டி பாறை ஓவியங்கள்

## காலம்

சில ஆய்வாளர்கள் இந்த ஓவியங்கள் வரலாற்றுக்கு முந்திய காலத்தைச் சேர்ந்தவை என்று கூறினாலும், இவை வரையப்பட்டுள்ள முறை, சிவப்பு நிறத்தின் பயன்பாடு, விலங்கு உருவங்கள் காணப்படாமை என்பவற்றை அடிப்படையாக வைத்து இந்த ஓவியங்கள் வரலாற்றுக் காலத்துக்கு உரியது என்று சிலர் கூறுகின்றனர்.
# மலபார் சீகாரப் பூங்குருவி

**மலபார் சீகாரப் பூங்குருவி** (Malabar whistling thrush) அல்லது **அக்காக்குருவி**, **மலபார் விசிலடிச்சான்** என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை இனமாகும். இது இந்தியத் தீபகற்பத்தில் மத்திய இந்தியா, கிழக்குத் தொடர்ச்சி மலைகள் , மேற்கு தொடர்ச்சி மலைகள் போன்ற பகுதிகளில் வசிக்கிறது.
# மலபார் சீகாரப் பூங்குருவி

## விளக்கம்

இப்பறவை மிக அழகான பறவையாகும். இது மைனாவைவிடப் பெரியதாகவும், புறாவைவிட சற்று சிறியதாகவும் காணப்படும். இது சுமார் 25-30 செமீ நீளமும், 101-130 கிராம் எடையுடையும் கொண்ட ஒரு பெரிய பூங்குருவி ஆகும். இதன் உடல் நிறம் மயில் நீலநிறத்தில் இருக்கும். இதனுடைய அலகும், கால்களும் கரிய நிறம் கொண்டவை. விழிப்படலம் ஆழ்ந்த பழுப்பு. பெரிய அளவிலான கரநீலங் கொண்ட இதனை எளிதாக மற்ற பூங்குருவிகளில் இருந்து பிரித்து அறிய இயலும். நெற்றியும் தோள்பட்டையும் ஆழ்ந்த நீலமாக இருக்கும்.
# சுகாசினி கைதர்

**சுகாசினி கைதர்** (Suhasini Haidar) இந்தியாவைச் சேர்ந்த ஊடகவியலாளர். சி.என்.என்-ஐ.பி.என். செய்தித் தொலைக்காட்சியில் பணியாற்றிய இவர், தற்போது தி இந்து நாளிதழில் ஆசிரியராகப் பணியாற்றி வருகிறார். பாக்கித்தான், சிறீலங்கா, லிபியா, லெபனான், சிரியா போன்ற நாடுகளில் தங்கி அந்நாடுகளில் நிலவிய பதற்றமான சூழ்நிலைகள் பற்றி விவரமாகச் செய்திகளைச் சேகரித்து தொலைக்காட்சி வழியாகப் பரப்பினார்.
# சுகாசினி கைதர்

## பெற்ற விருதுகள்

- *சிறந்த தொலைக்காட்சிச் செய்தி வழங்குனர்* விருது; 2010
- *சிறந்த உரையாடல் காட்சி* விருது; 2010
- *2015 ஆம் ஆண்டிற்கான சிறந்த அரசியல் துறை செய்திப் பணிக்காக* பிரேம் பாட்டியா நினைவு விருதினை 11 ஆகஸ்ட் 2015 அன்று பெற்றார்.
இந்திய அரசியலாளர் சுப்பிரமணியன் சாமியின் மகளான சுகாசினி, நதீம் கைதர் என்பவரை மணந்து கொண்டார்.
# வங்காளதேசத்தில் சமயசார்பின்மையினருக்கு எதிரான தாக்குதல்கள்

2013 தொடக்கம் வங்காளதேசத்தில் சமயசார்பின்மையினருக்கு, குறிப்பாக இறைமறுப்பாளர்களுக்கு எதிரான கோரமான வன்முறைத் தாக்குதல்கள் அதிகரித்து உள்ளன. இதனால் பல எழுத்தாளர்கள், வலைப்பதிவாளர்கள் கொல்லப்பட்டும், காயப்படுத்தப்பட்டும் உள்ளார்கள். இத் தாக்குதல்களை பல்வேறு இசுலாமவாத அமைப்புகள் முன்னெடுத்து வருகின்றன.  
வங்காளதேசம் சமயசார்ப்பற்ற நாடாக தொடர்வதை விரும்புவோர்களுக்கும், அதை இசுலாமிய நாடாக மாற்ற விரும்புவோர்களுக்கும் எதிரான இக்கட்டான நேரத்தில் இத் தாக்குதல்கள் நடைபெறுகின்றன.
# வங்காளதேசத்தில் சமயசார்பின்மையினருக்கு எதிரான தாக்குதல்கள்

## பாதிக்கப்பட்டவர்கள்

- தஸ்லிமா நசுரீன்
- அசீப் முகிடீன்
- அகமட் ரசீப் அகைடெர்
- சுன்யுர் ரகமான்
- சஃபியுல் இசுலாம்
- அவிஜித் ரோய்
- வஸ்குயூர் ரஹ்மான்
- அனந்த பிஜோஜ், தாஸ்
- நிலோய் நீய்
# இலித்தியம் நாற்குளோரோ அலுமினேட்டு

**இலித்தியம் நாற்குளோரோ அலுமினேட்டு** *(Lithium aluminium chloride)* என்பது LiAlCl<sub>4</sub> என்ற மூலக்கூற்று வாய்ப்பாடு கொண்ட இலித்தியத்தின் குளோரோ அலுமினேட்டு உப்பாகும். ஆங்கிலத்தில் இதைச் சுருக்கமாக LAC என்பார்கள்.  
தையோனைல் குளோரைடில் இடப்பட்ட இலித்தியம் நாற்குளோரோ அலுமினேட்டு கரைசல் நீர்மநிலை எதிர்மின் முனையாகவும் சில மின்கலன்களில் மின்பகுளியாகவும் பயன்படுகிறது. உதாரணம் இலித்தியம் – தையோனைல் குளோரைடு மின்கலன். இலித்தியம் நாற்குளோரோ அலுமினேட்டுடன் தையோனைல் குளோரைடு, கந்தக டைஆக்சைடு மற்றும் புரோமின் சேர்த்து மற்றொரு வகையான எதிர்மின் முனை – மின்பகுளி மின்கலன் உருவாக்கப்படுகிறது.  
இலித்தியம் புரோமைடு, இலித்தியம் பெர்குளோரேட்டு, இலித்தியம் நான்குபுளோரோ போரேட்டு மற்றும் இலித்தியம் அறுபுளோரோபாசுப்பேட்டு முதலிய சேர்மங்களும் இலித்தியம் மின்கல மின்பகுளிகளாகப் பயன்படும் மற்ற இலித்தியம் உப்புகளாகும். இலித்தியம் குளோரைடு, இலித்தியம் அயோடைடு, இலித்தியம் குளோரேட்டு, இலித்தியம் நைட்ரேட்டு, இலித்தியம் அறுபுளோரோ ஆர்சனேட்டு, இலித்தியம் அறுபுளோரோ சிலிக்கேட், இலித்தியம் பிசுயிமைடு அல்லது முப்புளோரோ மீத்தேன்சல்பனைல் மற்றும் முப்புளோரோ மீத்தேன்சல்போனேட்டு முதலியன பொதுவாகப் பயன்படும் இலித்தியம் சேர்மங்களாகும்.
# சாம்பற் சிட்டு

**சாம்பற் சிட்டு** அல்லது **பெரிய பட்டாணிக் குருவி** (great tit)(*பரசு மேஜர்*) என்பது வெள்ளைச்சிட்டு வகையைச் சேர்ந்த ஒரு பறவையாகும். இப்பறவை ஐரோப்பா, மத்தியகிழக்கு, மைய மற்றும் வட ஆசியா, வட ஆப்ரிக்காவின் சில பகுதிகள் ஆகிய இடங்களில் காணப்படுகிறது.
# சாம்பற் சிட்டு

## விளக்கம்

இப்பறவை சிட்டுக்குருவி அளவே இருக்கும். இவை வெகு சுறுசுறுப்பாக காணப்படும். இதன் அலகுகள் குருவியின் அலகைப்போல குட்டையாக காணப்படும். தலையுச்சி ஒளிரும் கறுப்பு நிறத்தில் இருக்கும். கன்னம் மற்றும் வயிற்றுப் பகுதியில் வெள்ளையாக இருக்கும். முதுகு சாம்பல் நிறத்திலும்,
# மஞ்சள் கன்னப் பட்டாணிக் குருவி

**மஞ்சள் கன்னப் பட்டாணிக் குருவி** (yellow-cheeked tit) என்பது பட்டாணிக் குருவி குடும்பத்தைச் சேர்ந்த ஒரு பறவையாகும். இப்பறவை வங்கதேசம், பூட்டான், சீனா, ஆங்காங், இந்தியா, லாவோஸ், பர்மா, நேபாளம், தாய்லாந்து, வியட்னாம் ஆகிய நாடுகளில் காணப்படுகிறது.
# மஞ்சள் கன்னப் பட்டாணிக் குருவி

## விளக்கம்

இபபறவை சற்று மெல்லிய கறுப்பும், வெள்ளையும் கலந்த நிறத்திலும் வயிற்றுப் புறத்திலும், கன்னப்பகுதியிலும் மஞ்சள் நிறத்தில் இருக்கும்.
# கார்பன் மோனோசல்பைடு

**கார்பன் ஒருசல்பைடு** *(Carbon monosulphide)* என்பது CS என்ற மூலக்கூற்று வாய்ப்பாடு கொண்ட கார்பனின் சல்பைடு உப்பாகும். இது கார்பன் மோனோசல்பைடு என்ற பெயரிலும் அழைக்கப்படுகிறது. ஈரணு மூலக்கூறான இச்சேர்மம் கார்பனோராக்சைடின் கந்தக வழிப்பொருளாகும். இச்சேர்மம் திண்மநிலை அல்லது திரவநிலை ஆகியவிரு நிலைகளிலும் நிலைப்புத்தன்மையற்று காணப்படுகிறது. ஆய்வகங்களிலும் விண்மீன்களிடை ஊடகத்திலும் வாயுநிலையில் கார்பன் ஒருசல்பைடு காணப்படுவதாக அறியப்படுகிறது. இதனுடைய மூலக்கூறு, கார்பன் ஓராக்சைடைப் போல கார்பன் மற்றும் கந்தகத்திற்கு இடையில் முப்பிணைப்பைக் கொண்டுள்ளது. அகநிலையில் இது நிலைப்புத் தன்மை கொண்டிருக்கவில்லை ஆனால் பல்லுறுப்பியாக மாற முனைகிறது. இதன் எதிரொளியாகத்தான் C-S ஒற்றைப் பிணைப்புகள் அதிக நிலைப்புத்தன்மையுடன் காணப்படுகின்றன.  
(CS)<sub>n</sub> என்ற மூலக்கூற்று வாய்ப்பாடு கொண்ட பல்லுறுப்பிகள் அறியப்படுகின்றன. தாண்டல் உலோக அணைவுச் சேர்மங்கள் சிலவற்றில் கார்பன் ஒருசல்பைடு ஈனிகளாக உள்ளதாகவும் கண்டுரைக்கப்பட்டுள்ளது
# வெ. அ. சுந்தரம்

**வெள்ளலூர் அண்ணாச்சாமி சுந்தரம்** (*Vellalore Annaswamy Sundaram*, 2 பிப்ரவரி 1896 – 11 மார்ச்சு 1967), இந்திய விடுதலை இயக்கத்தின் போது மகாத்மா காந்தியுடன் துணை நின்றவர். மதன் மோகன் மாளவியாவின் நம்பிக்கை பெற்றவர். பனாரஸ் இந்து பல்கலைக்கழகத்தின் செயலராக இருந்தவர்.
# வெ. அ. சுந்தரம்

## இளமை வாழ்க்கை

சுந்தரம், ஆண்டு மே, 1930]]
கோயமுத்தூர் நகரத்தை ஒட்டிய *வெள்ளலூர்* கிராமத்தைச் சார்ந்த அண்ணாசாமி அய்யருக்கு பிறந்தவர் சுந்தரம். சென்னை பச்சையப்பன் கல்லூரியில் பயிலும் போது மகாத்மா காந்தியின்பால் ஈர்க்கப்பட்ட சுந்தரம், கல்வியை இடையில் நிறுத்தி விட்டு டிசம்பர், 1914இல் இந்திய தேசிய காங்கிரஸ் கட்சியில் இணைந்து இந்திய விடுதலை இயக்கத்தில் நேரடியாகப் பங்கெடுத்தவர்.
# வெ. அ. சுந்தரம்

## இந்திய விடுதலை இயக்கம்

1917இல் வங்காளப் பிரிவினைக்கு எதிரான போராட்டத்திலும், 1925இல் வைக்கம் சத்தியாக்கிரகப் போராட்டத்திலும், 1930இல் உப்புச் சத்தியாக்கிரகப் போராட்டத்திலும் மற்றும் 1930 & 1931ஆம் ஆண்டுகளில் ஒத்துழையாமை இயக்கங்களில் கலந்து கொண்டு பல முறை சிறை சென்றவர்.
# வெ. அ. சுந்தரம்

## காந்தியின் தூதுவராக

மகாத்மா காந்தி லண்டன் நகர வட்ட மேசை மாநாட்டில் கலந்து கொள்வதற்கு முன், இந்திய விடுதலை குறித்தான காந்தியின் இந்திய விடுதலை இயக்க செய்திகளை ஐரோப்பிய நாடுகளில் பரப்ப 1931ஆம் ஆண்டில் ஏழு மாதம் ஐரோப்பிய நாடுகளுக்கு சுற்றுப் பயணம் மேற்கொண்டார். இத்தாலி, சுவிட்சர்லாந்து, வாடிகன், ஜெர்மனி, பிரான்சு, இங்கிலாந்து, செக்கோஸ்லோவோகியா, போன்ற ஐரோப்பிய நாடுகளில் காந்தியின் இந்திய விடுதலை இயக்கச் செய்திகளை அந்நாட்டு தலைவர்களிடம் விவரித்து, இறுதியாக லண்டன் வட்ட மேசை மாநாட்டிற்கு காந்திக்கு உதவியாக இருந்தார்.
# வெ. அ. சுந்தரம்

## பனாரசு இந்துப் பல்கலைக்கழகத்தில்

, ஆண்டு 1948]]
1916ஆம் ஆண்டில் மதன் மோகன் மாளவியா, வாரணாசியில் ஒரு புதிய பல்கலைக்கழகம் நிறுவ மேற்கொண்ட முயற்சியில், சுந்தரம் மாளவியாவின் நேர்முக உதவியாளாராகவும், பல்கலைக்கழக கட்டிட நன்கொடை வசூலிக்கும் குழுவின் செயலராகவும் இருந்து நாடு முழுவதுமிருந்து நன்கொடைகள் வசூலித்துக் கொடுத்தார். 1926இல் பனாரசு இந்து பல்கலைக்கழகம் துவங்கிய பின், அதன் செயலராக 1956ஆம் ஆண்டு முடிய முப்பது ஆண்டுகள் பணிபுரிந்தார்.
# தமிழகத்தில் கண்டறியப்பட்ட பாறை ஓவியங்கள்

**தமிழகத்தில் கண்டறியப்பட்ட பாறை ஓவியங்கள்**, தமிழகத்தின் பல்வேறு இடங்களிலும் காணப்படும் குகைச் சுவர்களிலும், பிற பாறை மேற்பரப்புக்களிலும், பழங்கால மனிதர்களால் வரையப்பட்ட தொன்மையான ஓவியங்களைக் குறிக்கும். அண்மைக் காலங்களில் தமிழ்நாட்டில் பரவலாகக் கண்டுபிடிக்கப்படும் பாறை ஓவியங்கள் தமிழ்நாட்டின் தொன்மையைக் குறிக்கும் சான்றுகளாக அமைகின்றன. இது மட்டுமன்றி, தமிழ்நாட்டில் தொல்பழங்காலத்தில் வாழ்ந்த மக்களின் கலை ஈடுபாடு, சமூக வாழ்க்கை போன்றவற்றை அறிந்துகொள்வதற்கான வாய்ப்புக்களையும், இவ்வோவியங்கள் வழங்குகின்றன.  
தமிழ்நாட்டில் அதன் தொன்மையைக் காட்டும் ஏராளமான தொல்பொருட்கள் கிடைத்துள்ளன. குறிப்பாக, இந்தியாவிலேயே மிக அதிகமான கல்வெட்டுக்கள் கண்டுபிடிக்கப்பட்ட மாநிலமாகத் தமிழ்நாடு விளங்குகிறது. எனினும், 1970 வரை தமிழ்நாட்டில் குறிப்பிடத்தக்க பாறை ஓவியங்கள் எதுவும் இல்லை என்ற நிலையே நிலவியது. 1970களில் தர்மபுரி மாவட்டத்தைச் சேர்ந்த மல்லபாடியில் சென்னைப் பல்கலைக்கழகத் தொல்லியல் துறையினரால் கண்டுபிடிக்கப்பட்ட பாறை ஓவியம் முக்கியமான ஒரு கண்டுபிடிப்பாக அமைந்தது. தொடர்ந்து, தமிழ்நாட்டின் 30க்கு மேற்பட்ட இடங்களில் பாறை ஓவியங்கள் கண்டுபிடிக்கப்பட்டுள்ளன.
# தமிழகத்தில் கண்டறியப்பட்ட பாறை ஓவியங்கள்

## தமிழ்நாட்டில் கண்டுபிடிக்கப்பட்ட பாறை ஓவியங்கள்

தமிழகத்தில் பாறை ஓவியங்கள் பற்றிய ஆய்வு கி.பி.1980க்குப் பின்னரே தோன்றியது. அதன் பயனாகத் தென் ஆற்காடு, வட ஆற்காடு, தருமபுரி, நீலகிரி, தேனி, திண்டுக்கல், மதுரை ஆகிய மாவட்டங்களில் பல்வேறு இடங்களில் பாறை ஓவியங்கள் கண்டு பிடிக்கப்பட்டன.
# தமிழகத்தில் கண்டறியப்பட்ட பாறை ஓவியங்கள்

## தமிழ்நாட்டில் கண்டுபிடிக்கப்பட்ட பாறை ஓவியங்கள்

### தமிழ்நாட்டில் பாறை ஓவியங்கள் உள்ள இடங்கள்

1. கீழ்வாளை
1. செத்தவரை
1. முத்துப்பட்டி
1. அணைப்பட்டி
1. திருமலை
1. சிறுமலை
1. காமயகவுண்டன்பட்டி
1. வெள்ளருக்கம் பாளையம்
1. மல்லப்பாடி
1. பாடியாந்தல்
1. சென்னராயன்பள்ளி
1. ஆலம்பாடி
1. கொள்ளூர்
1. மகாராசாக்கடை
1. கொணவக்கரை
1. சீகூர்
1. மல்லசமுத்திரம்
1. முழுதிப்பாடி
1. ஓதிக்குப்பம்
1. தட்டக்கல்
1. குருவிநாயனபள்ளி
1. முடிப்பிநாயனபள்ளி
1. மூங்கில்புதூர்
1. மயிலாடும்பாறை
1. ஒப்பத்தவாடி
1. தாளப்பள்ளி
1. பெருமூங்கில்
1. வெள்ளிரிக்கோம்பை
1. வணங்கப்பழம்
1. மோயர் பள்ளத்தாக்கு
இராயக்கோட்டை #கெட்டூர்  
மேற்கண்ட பாறை ஓவியங்கள் கண்டெடுக்கப்பட்ட இடங்களின் சூழல்களை வைத்து, தமிழக வரலாற்றுக்கு முந்தைய கால பாறை ஓவியங்களின் சிறப்பியல்புகளை ஆராயலாம்.
# தமிழகத்தில் கண்டறியப்பட்ட பாறை ஓவியங்கள்

## தமிழ்நாட்டுப் பாறை ஓவியங்களின் காலம்

உலகின் பிற பகுதிகளில் 30,000 ஆண்டுகளுக்கு முந்தியது வரையான பாறை ஓவியங்கள் கண்டுபிடிக்கப்பட்டுள்ளன. இந்தியாவில் கண்டுபிடிக்கப்பட்ட பாறையோவியங்கள் 5000 ஆண்டுகளுக்கு முற்பட்டவை அல்ல. ஆனால், தமிழ்நாட்டில் இதுவரை கண்டுபிடிக்கப்பட்ட பாறை ஓவியங்கள் பிற்பட்ட காலத்துக்கு உரியவையாகக் கருதப்படுகிறது. ஆர். வெங்கட்ராமன் போன்ற சில ஆய்வாளர்கள் தமிழ்நாட்டுப் பாறையோவியங்களிற் சில வரலாற்றுக்கு முந்திய காலத்துக்கு உரியவை எனக் குறிப்பிட்டிருந்தாலும், வேறு சிலர் இதை மறுத்து, வரலாற்றுக்கு முந்தியகாலப் பாறையோவியங்கள் எதுவும் இன்னும் தமிழ்நாட்டில் கண்டுபிடிக்கப்படவில்லை என்கின்றனர்.
# தமிழகத்தில் கண்டறியப்பட்ட பாறை ஓவியங்கள்

## மூலம்

- பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
- துரைசாமி, ப., மதிவாணன், இரா., தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
- Kannan, R., Manual on Conservation and Restoration of Monuments, Government Museum, Chennai, 2007. ஆங்கிலம், தமிழ்
- Kannan, R., Monograph on Rock Art and Cave Art, Chennai Museum - 2003. ஆங்கிலம்.
# தமிழகத்தில் கண்டறியப்பட்ட பாறை ஓவியங்கள்

## வெளியிணைப்புகள்

- சுவடுகள் - பாறை ஓவியங்கள் குறித்த ஆவணப்படம் - தந்தி டி வி
# செயற்கை நகங்கள்

**செயற்கை நகங்கள்** (Artificial nails), **போலி நகங்கள்**, **அலங்கார நகங்கள்**, **மேம்பட்ட நகங்கள்**, அல்லது **நகங்களின் நீட்சிகள்** என்றறியப்படுகின்றது, மேலும் இது நகங்களைச் சுற்றி அலங்கார நகங்களாக அமைகின்றது. சில செயற்கை நகங்கள் உண்மையான நகங்களாகவே தோற்றமளித்தாலும் சில செயற்கை நகங்கள் தெளிவாகவே உண்மையான நகங்களிடமிருந்து வித்தியாசப்படும் வகையில் உள்ளது.  
செயற்கை நகங்கள் பல்வேறு பொருள்களினால் தயாரிக்கப்படுகின்றது. செயற்கை நகங்கள் அக்ரிலிக் பிசின் (Acrylic resin), பல்லுறுப்பி பிசின்(Polymer resin), கண்ணாடியிழைப் பிளாஸ்ட்டிக்கு(Fiber glass) போன்றவற்றினால் செய்யப்படுகின்றது.
# செயற்கை நகங்கள்

## சுகாதார விளைவுகள்

- செயற்கை நகங்கள், இயற்கை நகங்கள் வளராமல் இருப்பவர்களுக்கும், உடைந்த நகங்கள், குறுகிய நகங்கள் உடைவர்களுக்கும் பொதுவாக உதவுகிறது.  
- செயற்கை நகங்கள் சரியாக பொருத்தாவிட்டால், அது இயற்கை நகங்களின் வளர்ச்சியை பாதிக்கும். மேலும் சிறு அதிர்வுகளுக்கும் அது இயற்கை நகத்திடமிருந்து விலகி ஏற்படும் பிளவில் பாக்டீரியா, தீ நுண்மம்(வைரஸ்) போன்றவை நுழைந்து நோய் ஏற்பட வாய்ப்புகள் அதிகம்.
நேர்மையான முறையில் பொருத்தப்பட்டிருக்கும் என்று நிகழ்வு, கள்ள நகங்கள் பொதுவாக ஆபத்தான இல்லை. எனினும் நீண்ட சுமையில் பயன்பாடு மற்றும் ineffectively பொருத்தப்பட்டு நகங்கள் உண்மையிலேயே ஆணி தள்ளியிருப்பது சிறிய சத்திரத்திற்கு சாதாரண ஆணி வளர்ச்சி தீங்கு செய்ய முடியாது. உருவகப்படுத்தப்பட்ட நகங்கள் சம்பந்தம் மிகவும் பரவலாக அறியப்பட்ட பிரச்சினை என்று பொய்யான மற்றும் சாதாரண ஆணி இடையே உருவாக்கலாம் என்று ஒரு பாக்டீரியா நோய் ஆகும்.  
கள்ள நகங்கள் வழக்கமான ஆணி மேற்பரப்பில் இணைக்கும் போது கட்டத்தில், உற்பத்தி நகங்கள் காயம் சிறிய வகையான அதன் ஆணி படுக்கையில் இருந்து ஆணி பிரிவு பற்றி கொண்டு வர முடியும் ஒரு நிறுவனம் மேற்பரப்பில் எதிராக ஒரு ஆணி அரிப்பு போன்ற பாதுகாப்பான ஏதாவது இருந்து நடக்க முடியும். இந்த நுண்ணுயிரிகள் மற்றும் ஒட்டுண்ணி வரலாமோ ஒரு நோய் அமைக்க ஒதுக்குப்புறமான பகுதியில் நுழைய அனுமதிக்கிறது. உண்மை ஒரு சில சிகிச்சைமுறை மையங்கள் ஏனெனில் நோயாளிகளுக்கு பரவும் முடியும் இது நோய் தூண்டுவதாக ஆபத்து போலி விரல் அவர்களின் பிரதிநிதிகளிடமும் அனுமதிக்க மாட்டார்கள் என்று கூறப்படும். அகால பிறந்த குழந்தைகள் ஒரு சில passings 1990 களின் பிற்பகுதியில் ஒரு உதவியாளர் மூலம் குழந்தைகளுக்கு அனுப்பப்பட்டு ஒரு அக்ரிலிக் ஆணி மாசு faulted. நீங்கள் மலட்டு நடைமுறைகள் பின் எடுக்க முடியாது என்று ஒரு சுவையற்ற ஆணி வரவேற்புரை மூலம் இணைக்கப்பட்டுள்ளது நகங்கள் போது நோய் இதேபோல் ஒரு ஆபத்து இருக்க முடியும்.  
அக்ரிலிக் நகங்கள் செய்ய பயன்படுத்தப்படும் fixings இன் combustibility பற்றி கவலை உள்ளது. அதை அவர்கள், மேலும் அரவணைப்பு மற்றும் சமையல், அதனால் சாத்தியமான தீ ஆபத்துகள் இருந்து ஒரு மூலோபாய தூரம் பராமரிக்க போது பற்றியெரியுமென்றும் இருந்து முடி straighteners, dryers அல்லது முடி curlers இருந்து முடிந்த அளவுக்கு தவிர்க்கப்பட என்று முன்மொழியப்பட்டது. [3]  
ஒரு வார்த்தை தொடர்பான நன்மைக்காக கண்ணோட்டத்தில், தங்கள் முழு வேலை மாற்றத்திற்கு நடுவே, போலி நகங்கள் இருந்து கலவை நீராவி வழங்கப்படுகிறது யார் நிலையம் தொழிலாளர்கள் நக அபாயங்கள் உள்ளன இருக்க முடியும். மெத்தில் methacrylate பயன்பாடு தடை செய்யப்பட்டுள்ளது என்று போதிலும், எத்தில் methacrylate உற்பத்தி நகங்கள் பயன்படுத்தி வருகின்றன மீது வைத்து, மற்றும் தொடர்பு ஒவ்வாமையின், ஆஸ்த்துமா மற்றும் hypersensitivities கண்களில் மற்றும் மூக்கு பற்றி கொண்டு வர முடியும். [4] ஆணி வரவேற்புரை தொழிலாளர்கள் கூடுதலாக தன்மையையும் எதிர்கொள்ள உதாரணமாக, டொலுவீன், dibutyl PHTHALATE, மற்றும் ஃபார்மால்டிஹைடு க்கான பயன்படுத்தி பல்வேறு இரசாயனங்கள் நகங்கள்.  
செயற்கை நகங்களை பொருத்தோவோர்கள் தொடர்ச்சியாக அதில் ஈடுபடும்பொழுது மீத்தேல் மெத்தாகிரைலேட், எதில் மெத்தாகிரைலேட்டினால் ஏற்படும் அழற்சி, ஈழை நோய்க்கு(ஆஸ்துமா) ஆட்படுகின்றனர். மேலும் அவர்கள் தொலுயீன், இருபியூற்றைல் தலேற்று, பார்மல்டிஹைடைட் போன்ற வேதிபொருள்களுக்கும் ஆட்படுகின்றனர்.
# மிலிட்டரி (திரைப்படம்)

**மிலிட்டரி** என்பது 2003ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், ரம்பா ஆகியோர் முக்கிய கதாபாத்திரங்களில் நடித்த இத்திரைப்படத்தை சுராஜ் இயக்கினார். இவர் ஏற்கனவே, சத்யராஜ் நடித்த குங்குமப்பொட்டுக்கவுண்டர் திரைப்படத்தை இயக்கியவர் ஆவார். இப்படத்தை *மெட்டி ஒலி* எஸ். சித்திக் தயாரித்திருந்தார். தேவா இசையமைத்த இத்திரைப்படம் 2003 பிப்ரவரி 28 அன்று வெளியானது. இது மலையாளத்தில் வெளியான *ஹிட்லர்* திரைப்படத்தின் மறுஆக்கமாகும்.
# இருபியூட்டைல் தாலேட்டு

1999இலிருந்து ஐரோப்பிய ஒன்றியத்தில், குழந்தைகளின் பொம்மைப் பொருள்களில் இதனைப் பயன்படுத்துவது தடைசெய்யப்பட்டுள்ளது.
# இருபியூட்டைல் தாலேட்டு

### அமெரிக்கா

2006 நவம்பரில் 'கலிபோர்னியா 65 (1986)' கூற்றுப்படி இருபியூற்றைல் தலேற்று கருவளர்ச்சிக் குறைபாட்டுக் காரணியாக ஐயப்படும் பட்டியலில் சேர்க்கப்பட்டது. இது நாளமில்லாச் சுரப்பிகளைப் பிளப்பதாகச் சந்தேகிக்கப்படுகிறது. இதனால் 2006இலிருந்து அனைத்து முதன்மைத் தயாரிப்பாளர்களும் நகப்பூச்சில் இதனைச் சேர்ப்பதைத் தவிர்த்தனர்.  
நுகர்வோர் தயாரிப்புப் பாதுகாப்பு மேம்படுத்தல் சட்டப் (CPSIA) பிரிவு 108இன்படி, 1000ppm அல்லது அதற்கும் அதிகமான இருபியூற்றைல் தலேற்றுச் செறிவு கொண்ட குழந்தைகளுக்கான விளையாட்டுப் பொம்மைகள் தடை செய்யப்பட்டன.
# இருபியூட்டைல் தாலேட்டு

## உற்பத்தி

இது என்-பியூட்டனால் (n-Butanol) பெத்தலிக்கு நீரிலியுடன் சேரும்போது ஏற்படும் விளைவுகளினால் உற்பத்திசெய்யப்படுகிறது. இது அமெரிக்காவின் ஈஸ்ட்மென் வேதியியல் நிறுவனத்தால் தயாரிக்கப்பட்டது, மார்ச்சு 2011இலிருந்து இந்த நிறுவனம் இருபியூற்றைல் தலேற்று, ஈரெத்தைல் தலேற்று (diethyl phthalate) உற்பத்தியிலிருந்து வெளியேறுவதாக அறிவித்தது.
# இருபியூட்டைல் தாலேட்டு

## சிதைவுறச் செய்தல்

வெள்ளை அழிவிப் பூஞ்சை பாலிபோரசு பருமாலிசு (Polyporus brumalis) இதனைச் சிதைக்கிறது.
# இதர பிற்படுத்தப்பட்ட வகுப்பினர்

**இதர பிற்படுத்தப்பட்ட வகுப்பினர்** (Other Backward Class (OBC)) என்போர்சமூகத்திலும்கல்வியிலும்பின்தங்கியுள்ளதாக இந்திய அரசு இனங்கண்டுள்ள பல்வேறு சாதி<nowiki/>யினரைக் குறிக்கும்.பட்டியல் சாதியினர், பட்டியல் பழங்குடியினர் என்பது போன்று இந்திய மக்கள் தொகையைப் பல்வேறு வகைகளாகப் பகுக்கும் முறைகளில் இதுவும் ஒன்று. இந்திய நாட்டில் வர்க்க வேறுபாடுகளைப் பொருளாதாரக் காரணங்கள் மட்டும் தீர்மானிப்பதில்லை. இந்திய உற்பத்தி உறவுகளில் வர்க்க வேறுபாட்டைத் தீர்மானிப்பதில் பொருளாதாரத்தைப் போலவே சாதியும் மிக முக்கியமான காரணியாக இருந்து வருகிறது. இந்தியாவில் சாதி பாகுபாட்டினால் பொதுவெளிகள் அனைத்தும் பல சாதி பிரிவினருக்கு தடை செய்யப்பட்டன. கல்வி, வேலை, விளையாட்டு, கலை மற்றும் இதர பொது உரிமைகளான கோவில், ஊர், நிர்வாகம் உள்ளிட்ட எல்லாவற்றிலிருந்தும் புறக்கணிக்கப்பட்டார்கள். கல்வி பெறுவதில் ஏற்படுத்தப்பட்ட தடை தலைமுறை தலைமுறையாகப் பஞ்சம, சூத்திர மக்களைப் பாதித்தது. விவசாயம் சார்ந்த கூலியுழைப்பும், மேல்தட்டினர்க்குத் தொண்டூழியமும் பஞ்சமர்களின் பணி என்றானது.
# இதர பிற்படுத்தப்பட்ட வகுப்பினர்

### பிற்படுத்தப்பட்டோர் இடஒதுக்கீடு

தேச விடுதலையின்போது நமக்கான அரசியல் சாசனத்தின்படி இந்தியா முழுவதும் எஸ்சி/எஸ்டி மக்களுக்கான இட ஒதுக்கீட்டுக் கொள்கை சட்டபூர்வமாகச் செயல்பாட்டிற்கு வந்தது. இதே காலத்தில் பிற்படுத்தப்பட்டோருக்கு இட ஒதுக்கீடு வழங்குவது குறித்து அம்பேத்கர் பெரிதும் முயற்சி எடுத்தார். “பிற்படுத்தப்பட்டவர்கள் பட்டியல் அரசிடம் இல்லை. எனவே, பிற்படுத்தப்பட்டோர் கமிஷன் அமைத்துப் பிற்படுத்தப்பட்டோர் பட்டியல் தயாரித்த பிறகு இட ஒதுக்கீடு வழங்குவது குறித்து முடிவு செய்யலாம் என்று அம்பேத்கருக்கு அப்போது பதிலளிக்கப்பட்டது. ஆனால், அரசியல் சாசனச்சட்டம் செயல்பாட்டுக்கு வந்து ஓராண்டிற்குப் பிறகும் கமிசன் அமைக்கப்படவில்லை. எனவே தான் இந்துப்பெண்கள் சட்டத் தொகுப்பை சட்டமாக்கிட மறுத்தது, பிற்படுத்தப்பட்டோருக்கான கமிஷன் அமைக்கப்படாதது ஆகிய இரண்டையும் கண்டித்து, தனது எதிர்ப்பை வலிமையாகப் பதிவு செய்திட 1951 செப்டம்பர் 27 அன்று அம்பேத்கர் தனது மத்திய அமைச்சர் பொறுப்பிலிருந்து ராஜினாமா செய்தார். 1978 பிரதம மந்திரியாகத் திரு.மொரார்ஜி தேசாய் இருந்தபொழுது பி.பி.மண்டல் தலைமையில் மீண்டும் ஆணையம் அமைக்கப்பட்டது. அந்த ஆணையம் அனைத்து மாநிலங்களுக்கும் சென்று ஆய்வு நடத்தி தன்னுடைய பரிந்துரையை 1980இல் அளித்தது. அதற்குள் அரசு கவிழ்க்கப்பட்டதால் மண்டல் பரிந்துரைகள் செயல்பாட்டிற்கு வரவில்லை. அதன் பிறகு திரு.வி.பி.சிங் அவர்களின் தலைமையிலான தேசிய முன்னணி அரசு 1990 ஆகஸ்ட் 7 அன்று இதர பிற்படுத்தப்பட்டோர்க்கு வேலைவாய்ப்பில் 27 சதவிகிதம் ஒதுக்கீடு அளிக்கும் சட்டத்தை நிறைவேற்றியது.  
1980 இல் மண்டல் ஆணைக்குழு அளித்த அறிக்கையின் படி, நாட்டின் மொத்த மக்கள் தொகையில் இதர பிற்படுத்தப்பட்ட வகுப்பினர் 52% இருந்தனர். இந்திய அரசு, மண்டல் ஆணைக்குழுவின் பரிந்துரைகளின்படி, கல்வி நிறுவனங்கள் மற்றும் அரசுப் பணியிடங்களில் இதர பிற்படுத்தப்பட்ட வகுப்பினர்களுக்கு 27% இட ஒதுக்கீடு வழங்கியுள்ளது.
# இதர பிற்படுத்தப்பட்ட வகுப்பினர்

## இதனையும் காண்க

- இந்திய நடுவண் அரசு அறிவித்துள்ள இதர பிற்படுத்தப்பட்டவர்களின் பட்டியல் – தமிழ்நாடு
- பிற்படுத்தப்பட்டோர்
- கிரீமிலேயர்
- மிகவும் பிற்படுத்தப்பட்டோர்
- சீர்மரபினர்
- பட்டியல் சமூகத்தினரும் பட்டியல் பழங்குடியினரும்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
- ஜம்மு காஷ்மீரில் இட ஒதுக்கீடு
# பவானித் தீவு, விசயவாடா

**பவானித் தீவு (Bhavani Island)** என்பது இந்திய நாட்டின் ஆந்திரப்பிரதேச மாநிலத்தில் உள்ள விசயவாடா நகரின் அருகில் பாயும் கிருட்டினா நதியின் மத்தியில் அமைந்துள்ள ஒரு தீவாகும். பிரகாசம் குறுக்கணையின் நீரோட்டத்திற்கு எதிர்த் திசையில் இத்தீவு அமைந்துள்ளது. 133 ஏக்கர் பரப்பளவில் அமைந்துள்ள இத்தீவு மிகப்பெரிய ஆற்றுத் தீவுகளில் ஒன்றாக கருதப்படுகிறது.
# பவானித் தீவு, விசயவாடா

## பெயர்க் காரணம்

துர்கா தேவி தெய்வத்தின் இருப்பிடம் கனகதுர்கா கோவிலாகும். துர்கா தேவிக்கு பவானி என்று வேறு பெயரும் இருக்கிறது. இத்துர்கா தேவி வாழும் கோவிலுக்குப் பக்கத்தில் இத்தீவு அமைந்துள்ளதால் பவானித் தீவு எனப்பெயர் பெற்றது.
# பவானித் தீவு, விசயவாடா

## சுற்றுலா மேம்பாடு

ஆந்திரப் பிரதேச சுற்றுலா வளர்ச்சி கழகம் பவானித் தீவை ஒரு சுற்றுலாத்தளமாக மாற்றும் திட்டத்திற்கு அடிகோலி முயற்சி மேற்கொண்டது. சில்பரமம் என்ற கலை மற்றும் கைத்தொழில் கிராமம் உருவாக்குதலையும் இத்திட்டத்தின் ஒரு பகுதியாக சேர்த்துக் கொண்டது. கொண்டப்பள்ளி பொம்மை தயாரிப்பாளர்கள் போல உள்ளூரில் உள்ள பாரம்பரியக் கைவினைக் கலைஞர்கள், நெசவாளர்கள் ஆகியோருக்கு இத்திட்டம் பெரும் உதவியாக இருந்தது.பவானித் தீவின் உள்கட்டமைப்பு வசதிகளை மேம்படுத்தும் திட்டங்களில் ஆந்திரப் பிரதேச சுற்றுலா வளர்ச்சி கழகம் ஈடுபட்டது. கிராமப்புற அருங்காட்சியகம், விளையாட்டுகள், தங்கும் குடில்கள், ஆற்றங்கரைப் பூங்காக்கள் மற்றும் கயிற்றுப் பாதைகள் போன்ற செயல்பாடுகள் மூலம் சுற்றுலாப் பயனிகளைக் கவர்ந்திழுப்பதில் கவனம் செலுத்தியது.
# நகப் பூச்சு

**நகப் பூச்சு** (Nail polish) ஒரு அரக்கு ஆகும், இது மனிதனின் கைவிரல் நகங்களினையோ, கால்விரல் நகங்களினையோ அலங்கரிப்பதற்காகவோ அல்லது பாதுகாப்பதற்காகவோ பூசப்படுகிறது. இது அலங்காரத்திற்காக மட்டுமின்றி நக உதிர்தலையும், விரிசலையும் தவிர்க்கிறது. இது ஆர்கானிக் பல்லுறுப்பிகளுடன் பல்வேறு கூட்டுப்பொருளால் ஆனது. மீண்டும் மிண்டும் 'நகப் பூச்சு' பூசுதல் நகங்களை பலவீனமாக்கும்.  
பழங்காலத்திலிருந்தே மக்கள் மருதாணி மூலம் தங்கள் கை விரல் மற்றும் நகங்களை அழகுபடுத்திவருகின்றனர்.
# பையப்பனஹள்ளி மெட்ரோ நிலையம்

**பையப்பனகள்ளி மெட்ரோ நிலையம்**, பெங்களூருவில் உள்ள நம்ம மெட்ரோவின் கிழக்கு-மேற்கு வழித்தடத்தின் கிழக்கு முனையம் ஆகும்.  
மெட்ரோ நிலையத்திலிருந்து, கசுதூரிநகர் வரையிலும் மேம்பால இணைப்பு கொண்டுவருவதற்கான முயற்சிகள் நடந்து வருகின்றன. இம்மேம்பாலத்தை கட்டுவதற்கு ஆணையாளர் அனுமதி அளித்துள்ளார்.  
ஆரம்பத்தில், நம்ம மெட்ரோவில் கழிவறை வசதிகள் ஏதுமில்லாமல் இருந்தது; பயணிகளின் வேண்டுகோளுக்கு இணங்க இங்கும் இந்திராநகர் மெட்ரோ நிலையத்திலும் கழிவறை வசதி 2013-ம் ஆண்டு சூன் 21-ம் தேதி முதல் தொடங்கப்பட்டது.
# பையப்பனஹள்ளி மெட்ரோ நிலையம்

## வாகன நிறுத்துமிடம்

பையப்பனகள்ளி நிலையம் சுமார் 2600 சதுர மீட்டர் பரப்பளவில் வாகன நிறுத்துமிடத்தைக் கொண்டுள்ளது. இது 2015-ம் ஆண்டு வரை மத்திய வாகன நிறுத்துமிட சேவையாளர் வாயிலாக செயல்படுகிறது. இவ்விடத்தில் சுமார் 100 நான்கு சக்கர வாகனங்களும், 150 இரு சக்கர வாகனங்களும் நிறுத்தமுடியும்.
# பையப்பனஹள்ளி மெட்ரோ நிலையம்

## படக்காட்சியகம்

<>
</>
# ஆலம்பாடி பாறை ஓவியங்கள்

**ஆலம்பாடி பாறை ஓவியங்கள்**, விழுப்புரம் மாவட்டத்தில் திருக்கோவிலூரில் இருந்து 20 கிலோமீட்டர் தொலைவில் அமைந்துள்ள ஆலம்பாடி என்னும் இடத்தில் உள்ள பாறை ஓவியங்கள் ஆகும். ஆலம்பாடி ஊரின் மேற்குப்புறத்தில் அமைந்த இயற்கைப் பாறைகளின் மேற்பரப்பில் ஓவியங்கள் வரையப்பட்டுள்ளன.  
இவை மான், மாடு, பன்றி போன்ற விலங்குகளைக் குறிக்கும் ஓவியங்களாகக் காணப்படுகின்றன. விலங்குகளின் உள்ளுறுப்புக்களைக் காட்டும் எக்ஸ் - கதிர் வடிவம் எனும் பாணியில் வரையப்பட்ட ஓவியங்கள் இங்கு உள்ளன. தமிழ்நாட்டிலுள்ள பாறை ஓவியங்களில் இவ்வாறான ஓவியங்கள் இவ்விடத்திலேயே முதல் முதலாகக் கண்டுபிடிக்கப்பட்டன. இவ்வோவியங்கள் கோட்டுரு முறையில் வரையப்பட்டுள்ளன. இங்கு சில இடங்களில் காணப்படும் இரட்டைப் படைப் பூச்சு, பழைய ஓவியத்தின் மீது மீண்டும் கோடுகள் வரையப்பட்டதைக் காட்டுவதாகக் கருதப்படுகிறது.  
இது அரசின் பாதுகாக்கப்பட்ட நினைவுச் சின்னம் ஆகும்.
# ஆலம்பாடி பாறை ஓவியங்கள்

## காலம்

இங்கே காணப்படும் ஓவியங்கள் வெவ்வேறு காலகட்டங்களைச் சேர்ந்தவை. இவற்றுள் இடைக்கற்காலம் அல்லது அதற்கு முந்திய காலப் பகுதியைச் சேர்ந்த ஓவியங்களும், புதியகற்காலம்/செப்புக்காலத்தைச் சேர்ந்த ஓவியங்களும் அடங்கும்.
# சமய நல்லிணக்கம், இந்தியா

**சமய நல்லிணக்கம்** அல்லது **மத நல்லிணக்கம்** (Religious harmony in India) இந்தியா பல்வேறு சமய நம்பிக்கைகள் கொண்ட மக்கள் வாழும் நாடு. இந்திய மக்கள் பிற சமய மக்களின் நம்பிக்கைகளை மதித்து, ஒருவருக்கொருவர் அன்பு செலுத்தி ஒற்றுமையுடன் வாழ, இந்திய அரசியலமைப்புச் சட்டம் ஊக்கமும் ஆக்கமும் அளிக்கிறது. ஒவ்வொரு இந்தியனும் தனக்குப் பிடித்தமான சமயத்தை தேந்தெடுக்கவும், அதனை பின்பற்றி வாழவும் உரிமை வழங்கியுள்ளது. சிறுபான்மையின சமய மக்கள், தங்களுக்குரிய இறை வழிபாட்டு இடங்களை கட்டிக் கொண்டு வழிபடவும் உரிமை வழங்குகிறது.
# சமய நல்லிணக்கம், இந்தியா

## ரிக் வேதம்

ரிக் வேதம் சமய நல்லிணக்கத்தைப் பற்றி கூறுமிடத்து, அறிவாந்தோர் உண்மையான ஒரே மறைபொருளை பலவிதங்களில் விளக்குகின்றனர் எனக் கூறுகிறது.
# சமய நல்லிணக்கம், இந்தியா

## சமய நல்லிணக்க நாள்

ராஜீவ் காந்தி பிறந்த நாளான ஆகஸ்டு திங்கள், இருபதாம் நாளை சமய நல்லிணக்க நாளாக இந்தியாவில் கடைப்பிடிக்கப்படுகிறது. அந்நாளில் அனைத்து அரசு மற்றும் கல்விnip நிறுவினங்களில் சமயம், மொழி மற்றும் சாதி நல்லிணக்க உறுதிமொழி அனைவராலும் எடுக்கப்படுகிது. இதனையும் காக  
- மனித உரிமைகள்
# அணைப்பட்டி பாறை ஓவியங்கள்

**அணைப்பட்டி பாறை ஓவியங்கள்**, தமிழ்நாட்டின் மதுரை மாவட்டத்தில் உள்ள அணைப்பட்டி என்னும் ஊரில் அமைந்துள்ள சித்தர் மலையில் உள்ள குகையொன்றில் தீட்டப்பட்டுள்ள பாறை ஓவியங்கள் ஆகும். இக்குகைக்கு அருகில் சமணக் குகை ஒன்றும் உள்ளது. இங்குள்ள ஓவியங்களில் குதிரை, மான் என்பன உள்ளிட்ட விலங்கு உருவங்களும், மனித உருவமும், வண்டியொன்றின் உருவமும் தீட்டப்பட்டுள்ளன. ஒரு ஓவியத்தில் குதிரை மீது ஏதோ இருக்கும் காட்சி வரையப்பட்டுள்ளது. குதிரை மீது இருப்பது மனிதனாக இருக்கலாம் என்று கருதப்படுகிறது. ஓவியம் சிவப்பு நிறத்தில் வரையப்பட்டுள்ளது.